C 20/10
HU
Az Európai Unió Hivatalos Lapja
2023.1.20.
30.
A Tanács felkéri a Bizottságot, hogy figyelembe véve a változó fenyegetettségi helyzetet, a tagállamokkal együttműködve, az UCPM keretében: a) folyamatosan elemezze és tesztelje a meglévő reagálási kapacitások megfelelőségét és operatív felkészültségét; b) rendszeresen kísérje figyelemmel az ECPP és a rescEU kapacitásait, és azonosítsa az azokban mutatkozó potenciálisan jelentős reagálási képességbeli hiányosságokat; c) tegye még intenzívebbé az ágazatközi együttműködést a megfelelő uniós szintű reagálás biztosítása érdekében, és egy vagy több tagállammal közösen szervezzen rendszeres képzést és gyakorlatokat ezen együttműködés tesztelésére; d) fejlessze tovább az ERCC-t mint az érintett tagállamoknak nyújtott támogatás koordinálásáért felelős uniós szintű ágazatközi veszélyhelyzeti központot.
31.
A Tanács elkötelezett amellett, hogy megkezdje a munkát egy olyan, a számottevő határokon átnyúló jelentőséggel bíró kritikus infrastruktúrák zavaraira való koordinált reagálásról szóló terv jóváhagyása érdekében, amely leírja és meghatározza az említett kritikus infrastruktúrákat érintő biztonsági eseményekre való reagálás terén a tagállamok, valamint az uniós intézmények, szervek, hivatalok és ügynökségek között megvalósuló együttműködés céljait és módjait.
A Tanács várakozással tekint az elé, hogy a Bizottság benyújtsa az említett tervre vonatkozó tervezetét, a releváns uniós ügynökségek által nyújtott támogatásra és hozzájárulásokra építve.
A tervnek teljes mértékben koherensnek és interoperábilisnak kell lennie a hibrid fenyegetésekkel szembeni fellépés felülvizsgált uniós operatív protokolljával (EU Playbook), valamint figyelembe kell vennie a nagyszabású határokon átnyúló kiberbiztonsági eseményekre és válsághelyzetekre való koordinált reagálásról szóló, már meglévő tervezetet (12) és az EU-CyCLONenak a NIS 2 irányelvben meghatározott megbízatását, továbbá el kell kerülnie a struktúrák és tevékenységek megkettőzését.
Az említett tervnek teljeskörűen tiszteletben kell tartania a már meglévő IPCR-t a reagálás koordinálása érdekében.
32.
A Tanács felkéri a Bizottságot, hogy folytasson konzultációt az érintett érdekelt felekkel és szakértőkkel a tenger alatti infrastruktúrákat érintő potenciális jelentős biztonsági eseményekkel kapcsolatos – a 20. pont a) alpontjában említett helyzetfelmérő tanulmánnyal együtt előterjesztendő – megfelelő intézkedésekről, valamint részletesebben dolgozza ki az 1313/2013/EU határozatban meghatározott vészhelyzeti tervezést, kockázati forgatókönyveket és uniós katasztró­ favédelmi rezilienciacélokat.
IV.
FEJEZET: NEMZETKÖZI EGYÜTTMŰKÖDÉS
Tagállami szintű intézkedések 33.
A tagállamoknak – adott esetben és az uniós joggal összhangban – együtt kell működniük az érintett harmadik országokkal a számottevő határokon átnyúló jelentőséggel bíró kritikus infrastruktúrák rezilienciáját érintő kérdésekben. 34.
A Tanács arra ösztönzi a tagállamokat, hogy működjenek együtt a Bizottsággal és a főképviselővel annak érdekében, hogy hatékonyan tudják kezelni a nemzetközi vizeken található kritikus infrastruktúrákat érintő kockázatokat. 35.
A Tanács felkéri a tagállamokat, hogy a Bizottsággal és a főképviselővel együttműködve járuljanak hozzá az uniós hibrid eszköztár, valamint a hibrid hadjáratokra való koordinált uniós reagálás keretéről szóló, 2022. június 21-i tanácsi következtetésekben említett végrehajtási iránymutatások felgyorsított kifejlesztéséhez és végrehajtásához, valamint azok későbbi alkalmazásához, hogy teljeskörűen érvényt szerezzenek a hibrid hadjáratokra való koordinált uniós reagálási keretnek, különösen a hibrid hadjáratokra és hibrid fenyegetésekre való uniós szinten koordinált reagálás fontolóra vétele és előkészítése során, ideértve azokat a hadjáratokat vagy fenyegetéseket is, amelyek kritikus infrastruktúrát üzemeltető szervezetek ellen irányulnak.
(12) A Bizottság (EU) 2017/1584 ajánlása (2017. szeptember 13.) a nagyszabású kiberbiztonsági eseményekre és válsághelyzetekre való összehangolt reagálásról.